Príloha 1
a) Rozdiely v definíciách platiteľov poistného
	Jednotliví platitelia sú v súčasnosti definovaní podľa jednotlivých zákonov rozdielne. Pre ilustráciu uvádzame tieto rozdiely:

1. Zamestnanci sú definovaní podľa jednotlivých zákonov nasledovne:
- Zákon NR SR č. 273/1994 Z.z. v znení neskorších predpisov (§ 10) - taxatívne, 7 skupín,
- Zákon  NR  SR  č.  274/1994  Z.z.  v znení  neskorších predpisov (§ 14) - referenciou   na
zákon č.  54/1956 (Zákon o nemocenskom poistení zamestnancov),
- Zákon NR SR č. 387/1996 Z.z. v znení neskorších predpisov (§ 23) ako "fyzické osoby v pracovnom pomere alebo v obdobnom pracovnom vzťahu, alebo ak vykonáva prácu na základe dohody o pracovnej činnosti". Za zamestananca sa na účely tohoto zákona považujú aj ďalšie dve taxatívne vymenované skupiny.

2. Zamestnávatelia sú definovaní podľa jednotlivých zákonov nasledovne:
- Zákon NR SR č. 273/1994 Z.z. v znení neskorších predpisov (§ 10) - "fyzická alebo právnická osoba, ktorá zamestnáva inú fyzickú osobu v pracovnom pomere alebo v obdobnom pracovnom vzťahu alebo plniaca voči zamestancovi povinnosti zamestnávateľa".
- Zákon  NR  SR  č.  274/1994  Z.z.  v znení  neskorších predpisov (§ 14) - "fyzická alebo právnická osoba, ktorá zamestnáva zamestnanca v pracovnom pomere, alebo v obdobnom pracovnom vzťahu...".
- Zákon NR SR č. 387/1996 Z.z. v znení neskorších predpisov (§ 23)-  "fyzická alebo právnická osoba, ... ktorá zamestnáva inú fyzickú osobu v pracovnom pomere, alebo v obdobnom pracovnom vzťahu alebo na základe dohody o pracovnej činnosti, alebo plní voči fyzickej osobe povinnosti zamestnávateľa podľa osobitného predpisu ".

3. Samostatne zárobkovo činné osoby sú definované podľa jednotlivých zákonov takto:
- Zákon NR SR č. 273/1994 Z.z. v znení neskorších predpisov a Zákon  NR  SR  č.  274/1994  Z.z.  v znení  neskorších predpisov  (§ 10 a § 14 referenciou na Zákon 100/1988 Zb. (Zákon o sociálnom zabezpečení),
Zákon NR SR č. 387/1996 Z.z. v znení neskorších predpisov - taxatívne vymenovaných 7 skupín.

b) Neplatenie poistného počas vymedzených období

Poistné sa neplatí počas nasledovne definovaných období:
- Zákon NR SR č. 273/1994 Z.z. v znení neskorších predpisov  (§15) - taxatívne vymenované; dočasná práceneschopnosť, neplatené voľno viac ako 30 dní, pobyt v cudzine viac ako 6 mesiacov, 
- Zákon  NR  SR  č.  274/1994  Z.z.  v znení  neskorších predpisov (§ 14) - podobne taxatívne vymenované ako v Zákone NR SR č. 273/1994 Z.z. v znení neskorších predpisov s rozšírením o napr.: ošetrenie člena rodiny, výkon základnej vojenskej služby, atď.,
- Zákon  NR SR  č. 387/1996   Z.z. v  znení  neskorších  predpisov  (§ 57) - rovnako  ako v Zákone 274/1994 Z.z. v znení neskorších predpisov.